SQ เด้งแรง 7% รับข่าวคว้า 2 สัญญา Hongsa Power มูลค่า 4.6 พันลบ.
SQ เด้งแรง 7% หลังประกาศชนะประกวดราคา 2 สัญญาจาก Hongsa Power Company Limited (HPC) มูลค่า 4,587 ล้านบาท
21 มิ.ย. 2564

ผู้สื่อข่าวรายงานว่า ราคาหุ้น บริษัท สหกลอิควิปเมนท์ จำกัด (มหาชน) หรือ SQ ณ เวลา 10.46 น. อยู่ที่ระดับ 2.88 บาท บวก 0.20 บาท หรือ 7.46% สูงสุดที่ระดับ 2.90 บาท ต่ำสุดที่ระดับ 2.72 บาท ด้วยมูลค่าการซื้อขาย 42.79 ล้านบาท

โดยราคาหุ้น SQ ปรับตัวเพิ่มขึ้น หลังมีการรายงานข่าวช่วงเช้าวันนี้ (21 มิ.ย.64) ว่า บริษัทได้รับหนังสือแจ้งให้เป็นผู้ชนะการประกวดราคา (Letter of Award) ลงวันที่ 16 มิถุนายน 2564 จาก Hongsa Power Company Limited (HPC) สำหรับงาน Build, Lease and Transfer (BLT) with a privilege to perform O&amp;M Services for the Waste Line 2 Conveyor Expansion Project โดยมีมูลค่างานรวมประมาณ 4,587 ล้านบาท แบ่งเป็น 2 สัญญาดังนี้
สัญญาที่ 1 โครงการ Build, Lease and Transfer (BLT) เป็นงานก่อสร้างระบบสายพานเพื่อส่งมอบผู้ว่าจ้าง มูลค่างานประมาณ 2,245 ล้านบาท มีระยะเวลาสัญญา 13 ปี แบ่งเป็น • ช่วงก่อสร้างประมาณเดือนกันยายน 2564 ถึง เดือนกุมภาพันธ์ 2567 • ช่วงรับรู้รายได้จากค่าเช่า (Lease) ประมาณเดือนมกราคม 2567 ถึงเดือนธันวาคม 2576
สัญญาที่ 2 O&amp;M Services for the Waste Line 2 Conveyor Expansion เป็นงาน Operation and Maintenance Services ระบบสายพานจากสัญญาที่ 1 มีมูลค่างาน 2,342 ล้านบาท ระยะเวลาสัญญา 7 ปี (เริ่มงานเดือน มกราคม 2570 ถึง ธันวาคม 2576)